ISIGIDIMI SAMAXOSA, APRIL 2, 1888.

27

Iwabe olo ntwentwe luhlalelwe ngokugangatwa ngempahla suke lube lulwalwa, kufuneke izikali ezitsha yonke le minyaka ukuqekeza olo Iwalwa, iye iputa ngokuputa intsimi, kuba inyanyatwa ngabom. Kukulimana lonto?

\*\*\*

Hlabani angene amakuba enu makowetu, yinina 16, nizibulalela nina? Musani ukulimisa amakwenkwana, wona anga kataliyo nokuba kusele ibanka entsimini. Wucoseleleni uku wulima umhlaba, kuba sekukupela kwo nkomo eninayo, yindlela eyakwehlisa ngayo leyo. Ukuba nifuna ukufumana inqolowa entle iminyaka yonke, yenzani enye kwinto ezimbini. Kuqala yitini nakukova ukuvuna, yiketeni inqolowa yenu ibe luhlobo olunye, yenjaninjalo iminyaka yonke. Kwesibini nokumana nisanana imbewu yohlobo enilutandayo elinywe komnye umhlaba, ukuze kuhlale kuvana nomhlaba wenu. Lo nto yona ifuneka nakwezinye intlobo zembewu ukuze kulunge

\*\*\*

Enye into biyelani amasimi enu ngekala eli lasem Lugwini ukuze niwalime ngexesha enifuna ngalo amasimi enu, ningatembiselami ngenxa yokoyika impahla yabanye. Napuma, napuma ebu Xoseni, senifumana nizibulala ngokufane nibuqise amadiza enu engeniwalima ngamaxa afanelekileyo.

\*\*\*

Kuyakuvuyeleka kakulu ukuba zite zonke intlanganiso ezikoyo zabantsundu zazikangelela kakuhle ezindawo mbini *(a)* ukwakiwa kwe ngxande, ngezi mali zibutwa kwezo ndawo zibutwa kuzo, likangelwe icebo lika Gwangqa-limhlope kuba elo cebo libonakele mhlope ukuba lingaba nelifa lite lenziwa siti bantu bantsundu. *(b)* Zime ngenyawo ukuyicasa indawo ezamekayo yokucinywa kwezikolo zabantsundu ngokuhlutwa kwe grant, ngokuti ezi ntlanganiso ziqinisele impembelelo kuma kowazo yokuyixasa imfundo ngako konke anako.

Ke betu kuko indawo (noko tina singafuni ukungena kwinxenye yezi zinto) esingenakunceda ukuba singayiteti, kuba ke tina mhlayimbi masibe lenteto yesi Ngesi asikayazi kakuhle, saye sikwanjalo na kweyesi Xosa. Le ndawo siteta ngayo yile siyibone inguqulo yayo e *Mveni* ye 28th March 1888, xa kutetwa ngezicatshulwa ze nteto ezingo Napakade, ne nkosi ezisebuba- njweni. Kwi *Cape Mercury ye* 15th March kwi nteto yo Mhleli welo pepa eti—*We confess that Mr. Brownlee is a puzzle,* kutiwe ukuguqulwa, kule *Mvo ye* 28th ku March—*U Mr. Brownlee simncamile lipamba.* Nje ngobu hlobo—Isingesi nesi Xosa sale nteto.

*We confess, that, Mr. Brownlee, is a puzzle.*

Tina siyamvuma, asifihli, ukuba, u Mr. Brownlee usisixaki.

Apina ke lamazwi ati—Simncamile, lipamba.

\*\*\*

Kobetu ke ubudenge eli lizwi liti *puzzle* silazela ukuba liteta into esisixaki, ebidileyo ezingqondweni zabanye. Asilazeli kuba liteta ukuba lipamba umntu oyi *puzzle.* Kanjalo eli liti simncamile, lipuma kulipina, kuba isi Ngesi siti—*We confess—* Yabe ke ukuti *confess,* ikukuti—siyavuma, siyayityila emhlotsheni londawo yokuba usixakile, asiyifihli. Nokuba sekukunxiba amajikazi nje kodwa ko Mhleli we *Mvo* kusinina nje Engeko kanye kona kwinteto yo Mhleli we C*ape Mercury?*

\*\*\*

Ukuba ke kanti okunene la mazwi singaba siwaguqule kakuhle tina, kobo budenge betu, mayibe i *Mvo* iyenzela ntoni na le nto yokuyigqweta inteto, ize iyifakele namazwi angabanga ko? Ipamba libedengu, limenemene, ngu Kaka-kampetu, ixoki, umeyeliseli. Nalo ipamba.

\*\*\*

Waqala nini na u Tshalisi kanene ukuba lipamba? Zikona izizatu anga zimisayo oteta lo nto zobupamba buka Tshalisi? Ukwenjenje asingeni mhlahlweni, kodwa akuko bantwana banganyamezela ukucwilishwa koyise kungeko nazizatu. Le nto ayikulunga. Asitsho ukuti makungalatwa ziposo kuye xa anazo, siti kodwa manga- botshwa ngezinto ezingekoyo ade enziwe ipamba.

\*\*\* .

Umntu olipamba ngumntu oxelise u Mnyaluza, omnye wonyana baka Rarabe, owafakwa e Siqabeni, owati kuba umzi wakomkulu wause Shokoshele, wanga ngumntu oyakuncedisa u Ngqika, kwade kwenzelena iminqopiso yalapo imikosi yonke yama Ngqika iyakuhlanganisana kona; e Rabula ke indawo yomyolelo, kanti kwa yena unqopisene no Ndlambe okayise ngelokuba maze yena avuke ngasemva ngaselusatsheni, waba ulipamba ke ngoko, ukuze ukususela kulo mini sekuba ko eli qalo liti—Lisheyi lako Mnyaluza, ngenxa yokuba u Nteyi wati—Ngqika le nto yenziwa ngu Mnyaluza li sheyi kupela, kuba umnqopiso ebekugqitywene kuwo ibingowokuhlangana e Lenye nase Rabula, yabona ke akuko namntu amsusileyo ukuza kuxela into embambileyo. Watsho wati—Mna okwam nditi make siyeke ukufunzela kuma Ndlambe nama-Gcaleka masifunzele ku Mnyaluza, yena usixaki kakubi kuba ungase lusatsheni, okunye ungakwicala esiyakubalekela ngakulo ukuba sicitiwe. Kukuze kususwe abantu ababini, baya kufika impi ye Siqabe ku kokona isatintelwe ebuhlanti, isidla kunene amaroma, waza no Mnyaluza akanika nteto inasihlahla nto, zaye sezibonakala nentsebe zempi yake. Nalo ke ipamba.

Ipamba ngumntu oxelise u Ngxukumeshe, yena wati ngemfazwe ka Mlanjeni waba ngumntu oyakuba ngasem-Lungwini, wada waya kwamkela imipu nenxawa e Bofolo, kanti wenza isheyi lako Mnyaluza; -kanti kwayena uhlangene nama-Xosa kwa nama Lawo o Wellem Uithalder, owaye mise e Mtocwa umnquba wake, kanti ikwanguye oyakupata imikosi eyakungenela kwa i Bofolo elo, etembele kumti ka Mlanjeni. Nguye lowo wafela kwelo zibuko selibizwa ngaye, yacitwa imikosi yake yabulawa kakubi'pofu yayiseliwuxakile umzi. Nalo ke ipamba.

\*\*\*

Baninzi bona abantu esingabalisa ngabo embalini yezizwe abavelisa amabala obupamba nje ngo Dyudasi nabanye o Ntaminani bezinye izizwe.

\*\*\*

Inteto engahloneli bantu ayifanelekile, nangona inxenye yabaxasi be *Mvo* bentyontya amakwelo, besiti—bala wena Mhleli, nokuba kunjani, akunatyala kulo nto soyimela. Asi- funi kuti le nto inengozi, kuba soyawavelwa gwenxa ngaba baleli be *Mvo* abangazange bavume ukuba ivutelwe amehlo i *Mvo* noko selipanyaza ngentlalu-ntlalu, ipandliwe. Bonke bati inteto ezinceda i *Mvo* ziziqalekiso nezishwabulo kube kupela.

\*\*\*

Kuti tina kulumeza emazinyo kaloku nje. Yininale! Zoda zipele ninina ezinkatazo zokuhlala lisopulwa eziko elipepa, ngati line satutwane? Yininale!!

INGXOXO ENKULU YOMGINWA NOM-KRISTU.

No. 5.

Namhla le ngxoxo iyapela noko la madoda ebesanxamelene- kakulu, kuba kokukona ebebambene ngezihlwita, eteta kwa- tyebileyo. Elikulu ke kodwa woyisile u Zwelizayo nge nyaniso zake, nakuba ezivumanezika Pakadelikoyo inxenye. Kodwa ke le nto inyaniso iyesusana kubantu abangatandi zinkani.

U Zwelizayo—Usuke sel’efudumele wenjenje—

Ke namhla’zu lunge, undihlokohlile

Ndipezu kwe ngubo, ndiqaul’incebeta

Ndopala ndisopa, kub’undibinzile,

Wakuvumbulula, utsho wandosela.

Upale usopa, usenz’iziqonga,

Zobume sikubo, tina magqoboka

Ndingazipikiyo, xa kutetw’inene.

Inxenye yendawo, se zindifezile.

Noko ke kunjalo, ndolahla ukande

Ndibe sendisenza amazwembezwembe, Angawobudoda, awa ko Gxuluwe.

Namhla okunene ’mapel’amagukwe.

Kanene ngotywala, ute maniyekwe,

Nisele, ninxile, nib'ube, nipele?

Kuba ke usiti, bucim’ izinqala

Zomhlab’ opelile, nombus'olidlaka?

Ndit’ ukupendula—Unani na ntanga?

Umhlaba lusana olusigebenga.

Yimpembe enkulu eginye izizwe.

Ku ntsuku ndisitsho, yida upendule.

Se nditshilo kuwe, ukuti utywala,

Busidlabantu,sizenza usana

Sizenza imbulu, u ndla-nkomazana.

Isigwinta mpela, u dla-bemkanyela

Indywala kwakona, zintomb'ziyendiswa Ngabom, ngu Satana, umhendi omdala.

Uyazi ukuba zintomb’ez’nesoya

Akad’ezendisa, kwintlanga nge ntlanga.

Umhlana zafika apa e Bunguni

Inzwakazi mpela, zafika zimbini.

Enye yeyase Mbo, neya sem-Lungwini.

Wauhlab’ uNtsikana, kwa zingekafiki.

Watsho kusakiwe—“ Lumkani ma-Xosa

Kuz’intombi kuni, ziza ku hlolelwa.

’Ze ningazamkeli, zizisa ubugqi

Zoshiya inkwitshi, nakuba zintsali.”

Zine mbuyabatwa, noba ngamaswili, Nimyeke egqit’uno *Belu-omsele*.

Yintombi yase Mbo, kunje ngu no *Ndebe.*

Kuz’enye Matshona, enye inzwakazi

Ya kulo Dyubele, yintombi yom-Lungu.

Ixanywe kwapela, ngumzi ka Hintsati

Ugalel’ itala, uyayilobola.

Ukupa bukosi, ukupa nomhlaba,

Ukupa ubuntu, konke kwapelela

Tu nto isasele, bapokopalala, Bacitwe bubugqi, bayo lo nkazana. Ya kulo Dyubele, umciti wentlanga.